Α.Ο. Απόλλων Λάρισας

Ο **Αθλητικός Όμιλος Απόλλων Λάρισας** είναι ένας από τους αρχαιότερους και ιστορικότερους ποδοσφαιρικούς συλλόγους και αθλητικούς που δημιουργήθηκαν στην πόλη της Λάρισας, από πρόσφυγες από την Φιλιππούπολη της Ανατολικής Ρωμυλίας. Ιδρύθηκε το 1930 και χρώματα του είναι το μπλε και το άσπρο. Έδρα της ομάδας είναι το Γήπεδο Απόλλωνα στην περιοχή της Φιλιππούπολης στην Λάρισα, χωρητικότητας 5.000 θεατών. 

## Ιστορία
### Δήμητρα (1930–1935)
O A.M.Σ. «Δήμητρα» ιδρύθηκε το 1930 από φοιτητές της *"Αβερώφειου Γεωργικής Σχολής"* της Λάρισας σε έναν αγροτικό συνοικισμό της πόλης, την Φιλιππούπολη. Tις περιόδους 1930–31, 1931–32, 1932–33, 1933–34, 1934–35 συμμετείχε στον Όμιλο Λάρισας των πρώτων Πρωταθλημάτων της Ε.Π.Σ. Θεσσαλίας. Το 1935 είναι η τελευταία χρονιά που αγωνίζεται η «Δήμητρα».

**Διαχρονική πορεία (ΕΠΣΘ)**

### Απόλλων (1931–1940)
Ο Απόλλων ιδρυθηκε το 1931 στην ίδια συνοικία, Φιλιππούπολη, που έχει δημιουργηθεί απο πρόσφυγες από την Φιλιππούπολη, Ανατολική Ρωμυλία. Tις περιόδους 1931–32, 1932–33 συμμετείχε στο πρωτάθλημα της ΕΠΣ Θεσσαλίας. To 1933 συγχωνεύθηκε με την ομαδα Όμιλος Εκδρομέων Λάρισας (Ιδρύθηκε το 1924) και αγωνίστηκε στο πρωταθλημα Θεσσαλίας με την ονομασία «ΟΕΛ ο Απόλλων». Tο 1934 είναι η τελευταία για τον σύλλογο «ΟΕΛ ο Απόλλων».Ο σύλλογος επέστρεψε το 1937 ως «Απόλλων Λάρισας» δίνοντας όμως μόνο φιλικά παιχνίδια. Την περίοδο 1938–39 αγωνίστηκε στη διοργάνωση «Ικάρια» και την περίοδο 1939–40 στη Γ΄ ΕΠΣΘ. Την περίοδο 1940-41 στη B' ΕΠΣΘ που όμως δεν διεξήχθη.

### Πρωτάθλημα Θεσσαλίας και Β΄ Εθνική: 1945–1965
Μεταπολεμικά ο Απόλλωνας συμμετείχε στο Πρωτάθλημα Λαρίσης του 1945-46 όπου κατέλαβε την 5η και τελευταία θέση και αδρανοποιήθηκε την επόμενη περίοδο που αν και συμμετείχε στην κλήρωση, δεν αγωνίστηκε στη Β΄ Κατηγορία της ΕΠΣΘ. Επανενεργοποιήθηκε στα τέλη του 1951 την περίοδο 1951-52, απορροφώντας τη *Δήμητρα Γεωργικής Σχολής*, η οποία ήταν επίσης αδρανής. Aναγνωρίστηκε επίσημα από την ΕΠΟ και πήρε μέρος στη 2η Κατηγορία του Ομίλου Λάρισας του Πρωταθλήματος της ΕΠΣΘ με αντιπάλους τους Αχιλλέα Φαρσάλων, Κίσσαβο Συκουρίου και Παναγροτικό Νίκαιας. H σύνθεση του Απόλλωνα την περίοδο 1959–60 ήταν: Μηνάς Μετζαρίδης, Νικήτας Σιμούδης, Γεώργιος Τσακμάκης, Χρήστος Πελεκούδας, Παναγιώτης Τσέλιος, Γεώργιος Ευθυμιάκος, Ιωάννης Ευθυμιάκος, Παναγιώτης Πατσίδης, Παναγιώτης Μπέης, Γεώργιος Φαρμάκης (τερματοφύλακας), Γεώργιος Χατζίδης (πήρε μεταγραφή στη συνέχεια στον Λαρισαϊκό).

Υπήρξε ένα από τα ιδρυτικά σωματεία της Ε.Π.Σ. Λάρισας το 1960και συμμετείχε στο πρώτο της πρωτάθλημα κατά την περίοδο 1960-61. Το 1964 καταφέρνει και εξασφαλίζει τη συμμετοχή του στο Πρωτάθλημα της Β΄ Εθνικής της περιόδου 1964–65. Συγχρόνως γίνονται οι διεργασίες για τη συγχώνευση των οκτώ τότε ομάδων της πόλης της Λάρισας και τη δημιουργία της Α.Ε.Λ. και ο Απόλλωνας αρχικά συμφωνεί. Θα μετονομαζόταν ξανά σε "Δήμητρα Λάρισας" και θα ήταν η "Β΄ ομάδα κρούσης". Τελικά η συμφωνία χαλάει, στη συγχώνευση συμμετέχουν οι υπόλοιπες επτά ομάδες κι ο Απόλλωνας συνεχίζει την ανεξάρτητη πορεία του και συμμετέχει για πρώτη φορά στη Β΄ Εθνική. Η αγωνιστική πορεία του όμως ήταν πολύ κακή, καθώς τερμάτισε τελευταίος με μόλις 3 βαθμούς από ισάριθμες ισοπαλίες, ενώ υπέστη και 27 ήττες και υποβιβάστηκε. Συνολικά πέτυχε σε 30 ματς 13 γκολ, ενώ δέχτηκε 101.

Το ρόστερ εκείνης της σεζόν, στην τελευταία του παρουσία στη Β΄ Εθνική (μέχρι το 2017) με γενικό αρχηγό τον Μιχάλη Μετζαρίδη και προπονητή τον Σπύρο Καραολάνη ήταν: Παναγιώτης Μπέης, Ιωάννης Καραγεωργίου (ή Τζιοβάνι), Παναγιώτης Μπαντούκας, Νικήτας Σιμούδης, Ιωάννης Πατσίδης (τερματοφύλακας), Γεώργιος Νοβακούδης, Αναστάσιος Ζηλιασκούδης, Γεώργιος Τσιβάκας, Θεόδωρος Μπισίλκας, Βασίλης Τσαπατώρης, Δημοσθένης Πιτσίλκας (ή Τσερκέζος), Αναστάσιος Γκουτζίδης.

### Πρωτάθλημα Λάρισας, Γ΄ Εθνική και προημιτελικά του Κυπέλλου (1965–1998)
Ακολούθησαν αρκετά χρόνια "ξηρασίας" στο τοπικό πρωτάθλημα Λάρισας. Το 1972, 1974 και 1975 αποτυγχάνει να ανέβει στη Β΄ Εθνική μέσω του Ειδικού Πρωταθλήματος που μετέχει. Τις περιόδους 1979–80 και 1981–82 θα αγωνιστεί τελικά στη Γ΄ Εθνική και θα συνεχίσει στη νεοιδρυθείσα Δ' Εθνική από το 1982. Στα τελη της δεκαετίας του 1980 και κυρίως στις αρχές και στα μέσα της δεκαετίας του 1990 η ομάδα έκανε εξαιρετική πορεία στην Γ΄ Εθνική αποδίδοντας κατά κοινή ομολογίαν πολύ καλό ποδόσφαιρο. Αναμφίβολα ο πρωτεργάτης αυτής της περιόδου ηταν ο προπονητής Οράσιο Μοράλες που ανέλαβε το καλοκαίρι του 1989.

Την σεζόν 1991–92 βρισκόταν για μήνες στη δεύτερη θέση που οδηγούσε στη Β΄ Εθνική, αλλά τελικά τερμάτισε 5ος. Την αγωνιστική περίοδο 1995–96 κατετάγη 3ος στην τελική βαθμολογία, επτά βαθμούς λιγότερους από την πρωταθλήτρια Νίκη Βόλου. Το ρόστερ εκείνης της χρονιάς με πρόεδρο τον Τάκη Σαμαρά και προπονητή τον Βλαντιμίρ Ταμπόρσκι και μετά τον Οράσιο Μοράλες ήταν: Χαρ.Μπακαρός, Κ.Μπρέλλας (τερματοφύλακες), Ν.Κακαγιάννης, Αλ.Τζιαννής, Ν.Νανούλης, Γαλάνης, Χρ.Γκάτας, Κοζώνης, Εμίλ Εβίντι Σωτήρης Αντωνίου, Στέλιος Χασιώτης, Παύλος Αδάμος, Δριστέλλας, Χαλκίδης, Τόλλιας, Ευ.Κώτσιος, Τρουβάς, Δ.Σκοτεινώτης.

Το 1998 υποβιβάστηκε στη Δ΄ Εθνική. Tην ίδια όμως χρονιά στο Κύπελλο γνώρισε την μεγαλύτερη διάκριση στην ιστορία του συλλόγου όταν έφτασε μέχρι τα προημιτελικά  της διοργάνωσης όπου και αποκλείστηκε από τον Ηρακλή της Α΄ Εθνικής, κερδίζοντας τον μάλιστα στον επαναληπτικό στη Φιλιππούπολη με 1-0 με γκολ του Ευθυµιάδη στις 25 Φεβρουαρίου 1998, με προπονητή τον Οράσιο Μοράλες. Οι ποδοσφαιριστές που αγωνίστηκαν στους διπλούς αγώνες με τον Ηρακλή (4-0 στο Καυταντζόγλειο Στάδιο στις 11 Φεβρουαρίου 1998 ο πρώτος αγώνας): Χαρ.Μπακαρός, Κ.Μπρέλλας (τερματοφύλακες), Αλ.Τζανής, Τρ.Μάγγος, Ευ.Κώτσιος, Γκιλέκας,
Ευθυµιάδης, Τόλιας, Τάσος Κυριάκος, Δημοσθ.Παπαθανασίου, Φ. Πλίτσης, Ν.Νανούλης, Τρουβάς, Δ.Κουτσούκης, Κώστας Κολομητρούσης, Ζητούδης, Βόντισκα, Τόλιας, Γεσδιµίροβιτς.

Κατά τη δεκαετία του 1990 ο Απόλλων ανέδειξε πολλούς μεγάλους ποδοσφαιριστές που αγωνίστηκαν σε ομάδες Α΄Εθνικής όπως ο Νίκος Μιχόπουλος, ο Σωτήρης Αντωνίου, ο Παύλος Αδάμος, ο Τάσος Κυριάκος, ο Ντένης Παπαθανασίου, ο Στέλιος Χασιώτης, ο Τάσος Βενέτης και πολλοί άλλοι.

### Δ΄ Εθνική και υποβιβασμός στο τοπικό (1998–2016)
Στη Δ΄ Εθνική αγωνίστηκε από το 1998 μέχρι και το 2010–11 με εξαίρεση το 2004–05 όπου αγωνίστηκε ξανά στη Γ΄ Εθνική. Το ρόστερ της ανόδου το 2003-04 με προπονητή αρχικά τον Μιχάλη Ζιώγα και μετά τον Βαγγέλη Τσουκάλη και βοηθό τον Μιχάλη Μπίζιο ήταν: Χαρ.Μπακαρός (τερμ.), Γ.Γκαλίτσιος, Δ.Τάσιος, Λάζος, Καλοπίτας, Τσώτσος, Μίχος, Χασιώτης, Ν.Χρόνης, Ι.Κόκκινος, Ι.Βαΐτσης, Ραμόν ντε λα Ρόσα, Παν.Φουσίκας, Τόλιας, Βαρσάμης.

Στις 22 Μαΐου 2010 ο Απόλλων παρέμεινε στην Δ΄ Εθνική σε αγώνα μπαράζ με γκολ στην παράταση κόντρα στον Εθνικό Καστρακίου (3-2) με φίλους της ομάδας να ταξιδέυουν στην Καρδίτσα. 

Το 2011 επέστρεψε μετα από 31 χρόνια στο πρωτάθλημα της Α΄ ΕΠΣΛ. Την Κυριακή 8 Μαΐου του 2011 έδωσε μια σκληρή μάχη για την παραμονή, όμως δεν κατάφερε τελικά να αποφύγει το μοιραίο, καθώς παραχώρησε «λευκή» ισοπαλία στον Ρήγα Φεραίο και παράλληλα η Θύελλα Πετρωτού που κέρδισε στο Καρπενήσι τον Απεραντιακό με 2-1, ήταν αυτή που τελικά έμεινε στον 4ο όμιλο της Δ΄ Εθνικής. H σύνθεση του συλλόγου της περιόδου 2010–11 στην τελευταία του παρουσία με τεχνικό το Ζόραν Μπάμποβιτς ήταν: Κούτσικος (τερμ.), Περήφανος, Κακαζούκης, Γαρυφαλλόπουλος, Τσέλιγκας, Βενέτης, Εμμανουήλ, Γιαννακόπουλος, Μπίμπα, Μπόντε, Στεργίου, Καπετάνι. Ο Απόλλων επέστρεφε στο ερασιτεχνικό για πρώτη φορά μετά από το 1981, μετά από 30 χρόνια σε εθνικές κατηγορίες.

Το 2014 υποβιβάστηκε στην Α1 ΕΠΣΛ, αλλά επέστρεψε αμέσως το 2015 μετά την ανάληψη της προεδρίας από τον Παναγιώτη Μαντζανά.

Την περίοδο 2015–16 ο Απόλλων κατέκτησε το Πρωτάθλημα της Α΄ ΕΠΣΛ και την πρώτη θέση στον 5ο Όμιλο του Πρωταθλήματος Πρωταθλητριών ΕΠΣ, κερδίζοντας έτσι την άνοδο του για τη Γ΄ Εθνική Ερασιτεχνική. Προπονητής της ανόδου ήταν ο Μιχάλης Ζιώγας.

### Εποχή Μαντζανά και Β΄ Εθνική (2016–2023)
Την περίοδο 2016–17 ο Απόλλων αγωνίστηκε στην Γ΄ Εθνική και κατέκτησε την πρώτη θέση στον 2ο Όμιλο, κερδίζοντας έτσι για δεύτερη φορά στην ιστορία του την άνοδο στη Β΄ Εθνική (Φούτμπολ Λιγκ τότε) στην οποία συμμετείχε και την σεζόν 2018–19 όπου τερμάτισε 3ος χάνοντας για λίγους βαθμούς την είσοδό του στα μπαράζ ή ακόμα και την άνοδο στην Σούπερ Λιγκ 1. 

Η σεζόν 2019–20 βρίσκει τον Απόλλων Λάρισας στην νέα κατηγορία της Σούπερ Λιγκ 2 στην οποία την πρώτη χρονιά τερμάτισε 6ος έχοντας δικαίωμα να αγωνιστεί στα πλέι οφ, όμως η πανδημία κορωνοϊού του 2020 δεν του το επέτρεψε καθώς το πρωτάθλημα διεκόπη. Την σεζόν 2020–21 ο Απόλλων Λάρισας θα τερματίσει στην 9η θέση και στην κανονική διάρκεια αλλά και στα πλέι άουτ στα οποία αγωνίστηκε. Η μέτρια έως καλή πορεία όμως δεν συνεχίστηκε τα επόμενα χρόνια. Την σεζόν 2022–22 και υπό το καθεστώς των 2 ομίλων, θα τερματίσει 11ος, 3 βαθμούς πάνω από την ζώνη του υποβιβασμού. Όμως, η μελανή σελίδα της ιστορίας του Απόλλων γράφτηκε την επόμενη σεζόν (2022–23). Η ομάδα μετά από 14 αγωνιστικές και υπό το βάρος τεράστιων διοικητικών και οικονομικών προβλημάτων, με τη νέα διοίκηση του Κώστα Τσακίρη, αποχώρησε από το πρωτάθλημα. Είχε προηγηθεί τον Μάϊο του 2022 η αποχώρηση του μεγαλομετόχου Παναγιώτη Μαντζανά για τον Α.Ο. Τρίκαλα. Ο Μαντζανάς είχε πάρει τον σύλλογο από τα πρωταθλήματα της ΕΠΣ Λάρισας και τον κράτησε στην δεύτερη Εθνική κατηγορία για 6 χρόνια. 

### Διάλυση της ΠΑΕ και επιστροφή στο ερασιτεχνικό (2023–Σήμερα)
O Απόλλων διαλύθηκε ως ΠΑΕ το καλοκαίρι του 2023 και την σεζόν 2023–24 αγωνίστηκε στην Α΄ Κατηγορία της Ε.Π.Σ. Λάρισας τερματίζοντας 3ος. Προπονητής από το καλοκαίρι του 2023 ανέλαβε ο Τάσος Βενέτης, πρώην παίκτης του συλλόγου που έχει αγωνιστεί στο εξωτερικό, τον Ηρακλή και τον ΟΦΗ.

Συνολικά ο Απόλλων αριθμεί 11 συμμετοχές στη Γ΄ Εθνική και σε 302 αγώνες έχει μαζέψει 404 βαθμούς από 107 νίκες, 83 ισοπαλίες και 112 ήττες με γκολ 344-361. Αποτελεί, επίσης, μια από τις ομάδες με τις περισσότερες συμμετοχές στη Δ΄ Εθνική, συνολικά 20. Στο Κύπελλο Κουκουλίτσιος-Μουσιάρης είναι ο πολυνίκης του θεσμού.

## Τίτλοι
* **[[Γ΄ Εθνική ποδοσφαίρου ανδρών|Γ´ Kατηγορία]]**
** Πρωταθλήτρια (1): 2016–17

* **[[Δ΄ Εθνική ποδοσφαίρου ανδρών|Δ´ Kατηγορία]]**
** Πρωταθλήτρια (2): 1990–91, 2003–04 

* **Πρωτάθλημα [[Ένωση Ποδοσφαιρικών Σωματείων Λάρισας|Α΄ ΕΠΣ Λάρισας]]**
** Πρωταθλήτρια (5): 1963–64, 1971–72, 1973–74, 1978–79, 2015–16

* **Πρωτάθλημα A1 [[Ένωση Ποδοσφαιρικών Σωματείων Λάρισας|ΕΠΣ Λάρισας]]**
** Πρωταθλήτρια (1): 2015

* **Κύπελλο [[Ένωση Ποδοσφαιρικών Σωματείων Λάρισας|ΕΠΣ Λάρισας]]**
** Κυπελλούχος (7): 1980–81, 1985–86, 1987–88, 1998–99, 2000–01, 2001–02, 2015–16

* **Πρωτάθλημα [[Ένωση Ποδοσφαιρικών Σωματείων Θεσσαλίας|Β´ ΕΠΣ Θεσσαλίας]]**
** Πρωταθλήτρια (2): 1957–58, 1958–59

* **Πρωτάθλημα [[Ένωση Ποδοσφαιρικών Σωματείων Θεσσαλίας|Γ´ ΕΠΣ Θεσσαλίας]]**
** Πρωταθλήτρια (1): 1954–55

## Πορεία στις εθνικές κατηγορίες

### Σύνολα συμμετοχών στις εθνικές κατηγορίες

## Οικονομικά και ιδιοκτησιακό
### Επωνυμία
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

* «**[[Ποδοσφαιρική Ανώνυμη Εταιρεία|Π.Α.Ε.]] Α.Ο. Απόλλων Λάρισας**» (1994–1998)
* «**[[Ποδοσφαιρική Ανώνυμη Εταιρεία|Π.Α.Ε.]] Α.Ο. Απόλλων Λάρισας - Φιλιππούπολη**» (2004–2005)
* «**Απόλλων Λάρισας [[Ποδοσφαιρική Ανώνυμη Εταιρεία|Π.Α.Ε.]]**» (2017–2023)

## Σημαντικοί ποδοσφαιριστές

File:Stefanos klaus athanasiadis.jpg|Στέφανος Αθανασιάδης
File:2018-02-22 Entrainement excel.jpg|Γιώργος Γκαλίτσιος
File:TasosKyriakos.jpg|Τάσος Κυριάκος
File:Steevenribery.jpg|Στίβεν Ριμπερί


Ο Απόλλων Λάρισας έχει αναδείξει πολλούς αξιόλογους ποδοσφαιριστές, όπως o Τάσος Γκουτζίδης, o Τσαπατώρης Βασίλης, o Νίκος Πατσιαβούρας, ο Κώστας Κολομητρούσης, ο Βάιος Αθανασίου, ο Νίκος Μιχόπουλος, ο Παύλος Αδάμος, ο Στέλιος Χασιώτης, ο Τάσος Κυριάκος, ο Σωτήρης Αντωνίου και ο Τάσος Βενέτης. 

Σε αυτό συμβάλλει και το γεγονός ότι ο σύλλογος έχει ιδιόκτητες αθλητικές εγκαταστάσεις στη Φιλιππούπολη όπου βρίσκεται και η έδρα της ομάδας για τουλάχιστον 77 χρόνια τώρα και με χωρητικότητα 5.000 θεατών (880 καθήμενοι στην κεντρική κερκίδα του γηπέδου). Ο τερματοφύλακας Μπάμπης Μπακαρός, επί σειρά αρχηγός της ομάδας, είναι ο ρέκορντμαν συμμετοχών στην ιστορία του Απόλλωνα, συμπληρώνοντας 400 την 1 Δεκεμβρίου 2009 στον αγώνα με τον Εθνικό Καστρακίου.

Πιο αναλυτικά, από τα τμήματα υποδομών του συλλόγου έχουν ξεκινήσει: 
* Γεώργιος Χατζίδης
* Τσαπατώρης Βασίλης
* Τάσος Ζηλιασκούδης
* Παναγιώτης Μπέης
* Δημοσθένης *Τσερκέζος* Πιτσίλκας 
* Ιωάννης *Τζιοβάνι* Καραγεωργίου 
*  Νικήτας Σιμούδης
* Νίκος Πατσιαβούρας
* Παύλος Αδάμος
* Τάσος Βενέτης
* Κώστας Κολομητρούσης
* Σωτήρης Αντωνίου
* Ντένης Παπαθανασίου
* Αλέξης Κακαζούκης 
* Ντένης Παπαθανασίου 
* Γιάννης Κολοβός
* Νίκος Νανούλης
* Γιώργος Γκαλίτσιος
* Τόλης Ακριβόπουλος
* Χρήστος Παναγούλης 
* Γιάννης Βαΐτσης 
*   Δημήτριος Μοράλες 

Αλλοι αξιόλογοι παίκτες που έχουν φορέσει τη φανέλα του Απόλλωνα Φιλιππούπολης συμπεριλαμβάνουν και πρώην διεθνείς όπως ο Νίκος Μιχόπουλος, ο Γιώργος Πλίτσης, ο Στέφανος Αθανασιάδης, ο Παναγιώτης Γλύκος και ο Βαγγέλης Μόρας. Αναλυτικά:

## Διακεκριμένοι αρχηγοί

## Προπονητές
Ο Αργεντινός Οράσιο Μοράλες κατέχει το ρεκόρ στον παγκο του Απόλλωνα με τρεις θητείες.

## Πρόεδροι
*  Χρήστος Τερζούδης (δεκαετία '50)
*  Ιωαννίδης Γιώργος
*  Τάκης Σαμαράς 
*  Ζήσης Γρηγορίου 
*  Δημήτρης Καρβούνης
*  Παναγιώτης Μαντζανάς
*  Κώστας Τσακίρης
*  Χρήστος Τερζούδης 

## Έδρα
Έδρα της ποδοσφαιρικής ομάδας και των τμημάτων υποδομής είναι το ιδιόκτητο Γήπεδο της Φιλιππούπολης. Διαθέτει δύο εξέδρες με χωρητικότητα 5.000 θέσεις και έχει φιλοξενήσει αγώνες της Β' Εθνικής και Κυπέλλου. Στο μπάσκετ ο Απόλλων χρησιμοποιούσε το κλειστό του Αγίου Θωμά.

## Τμήμα μπάσκετ
Ο Απόλλων διατηρεί τμήμα μπάσκετ το οποίο ασχολείται αμιγώς με τμήματα υποδομής. 

Τη σεζον 2001–02 αγωνίστηκε στον 1ο όμιλο της Α1 ΕΣΚΑΘ παλεύοντας για την παραμονή. Την περίοδο 2017–18 αγωνίστηκε στον 2ο όμιλο της Β΄ ΕΣΚΑΘ τερματίζοντας 5ος, λίγο κάτω από τον ΑΟ Σουφλαρίων, τον Ηρακλή Χάλκης και την ιστορική Ε.Α. Λάρισας. Την σεζόν 2021–22 τερμάτισε πρωτελευταίος στην Β΄ ΕΣΚΑΘ, πάνω από την Ολύμπια Λάρισας.

### Αξιόλογοι παίκτες
*  Θοδωρής Μάμμος 
*  Αθανάσιος Γρίβας 
*  Μιχαήλ Μιχαηλίδης 

## Αντιπαλότητες
Ο Απόλλων ως προσφυγική ομάδα της Λάρισας δεν ακολούθησε το δρόμο του Ηρακλή, του Άρη, του Λαρισαϊκού και του Τοξότη το 1964 για συνένωση και τη δημιουργία της ΑΕΛ και ως τότε ήταν μια από τις 5 μεγαλύτερες ομάδες στην πόλη. Την περίοδο 1964–65 συναντήθηκε με την Αθλητική Ένωση Λάρισας στη Β΄ Εθνική και έπειτα για δεκαετίες οι δύο ομάδες αγωνίζονταν σε μεγαλύτερες κατηγορίες. Ο Απόλλων και η ΑΕΛ αποτελούν τις δύο μεγαλύτερες ομάδες την Λάρισα και με τα μεγαλύτερα γήπεδα. Τα τελευταία χρόνια οι δύο ομάδες συναντήθηκαν ξανά στη Β΄ Εθνική. Οι αγώνες των δύο ομάδων:

**Β΄ Εθνική**
*1964–65: Απόλλων Λ. - ΑΕΛ 0-4, 0-3
*2021–22: ΑΕΛ - Απόλλων Λ. 2-0, 2-0
*2022–23: Απόλλων Λ. - ΑΕΛ 0-2, 0-3

**Κύπελλο**
*1966–67: ΑΕΛ - Απόλλων Λ. 1-0 
*1979–80: ΑΕΛ - Απόλλων Λ. 6-1 
*2021–22: Απόλλων Λάρισας - ΑΕΛ 0-3

**Φιλικά**
*1995–96: Απόλλων Λ. - ΑΕΛ 0-3 
*1979–80: Απόλλων Λ. - ΑΕΛ 0-3 
*2012–13: Απόλλων Λ. - ΑΕΛ 0-1 
*2016–17: ΑΕΛ - Απόλλων Λ. 3-1 
*2016–17: ΑΕΛ - Απόλλων Λ. 2-1 
*2016–17: ΑΕΛ - Απόλλων Λ. 3-2 

## Υποστηρικτές
Η βάση των φιλάθλων του συλλόγου βρίσκεται κυρίως στη συνοικία της Φιλιππούπολης αλλά και τη γειτονική της Νεάπολης, ενώ είναι η δεύτερη Λαρισινή ομάδα σε ακολούθους στα μέσα κοινωνικής δικτύωσης μετά την ΑΕΛ, αλλά και σε ειστήρια.

## Σημειώσεις


## Παραπομπές


## Εξωτερικοί σύνδεσμοι

*


Κατηγορία:Αθλητικοί σύλλογοι Λάρισας
Κατηγορία:Ιδρύσεις αθλητικών συλλόγων το 1930
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1930